भारत में अधिकतर किसान सरसों की पिछली फसल से प्राप्त बीजों को बुवाई के लिए इस्तेमाल करते हैं. ऐसा करने से कभी कभी सरसों की उत्पादकता में कमी आती है. क्योंकि पिछली फसल के बीजों में रोग के कीटाणु हो सकते हैं जो की नयी फसल में उभर आते हैं व घातक साबित होते हैं. इसलिए उत्तम प्रकार के बीजों का चयन व कीटाणु जनित बीजों का उपचार अत्यंत आवश्यक है. ऐसा देखा गया है कि सरसों में बीज जनित रोगों के कारण कभी कभी १०%-९०% व कभी-कभी पूरी फसल का नुकसान हो जाता है.